ยายผม อายุประมาน80กว่า ได้ทำการผ่าตัดเปิดหน้าท้องเนื้องจากกระเพราะทะลุ หลังจากการผ่าตัดได้ 1 วัน แผลมีการติดเชื้อ แพทย์ เลยถอดใหมเย็บแผลออก และดูอาการ ประมาน 4-5 วัน เมือเห็นว่า ไม่มีนองแล้ว เลยปล่อย กลับไปรักษา ตัวที่บ้าน โดยที่ไม่ได้ทำการปิดแผลแต่อย่าง ได จ๋นวันนี้ ยายผม ไอหลายครั้ง จ๋นทำให้ใส้หลุดออกจากแผลมา # จึงถามว่า กรณีที่ไม่เย็บปิดแผล สามารถให้กลับบ้านได้หรือครับ
สวัสดีค่ะ จากกรณีดังกล่าวมานั้น เข้าใจว่าน่าจะเป็นการติดเชื้อแบบมีหนองคั่งอยู่ ทำให้แพทย์ต้องทำการตัดไหมที่เย็บแผลออก เพื่อให้เลือดและหนองที่คั่งอยู่ระบายออกมาได้ เพื่อเป็นการรักษาแผลติดเชื้อโดยแผลลักษณะดังกล่าว อาจต้องทำแผลเป็นลักษณะแผลเปิด และใส่ผ้าก๊อซชุบน้ำเกลือสะอาดค้างไว้เพื่อระบายหนองออกมา ยังไม่สามารถเย็บปิดได้ในกรณีนี้เข้าใจว่าแพทย์น่าจะยังนัดกลับไปทำแผลและมีการรับประทานยาฆ่าเชื้ออยู่ หากแผลเริ่มหายจากการติดเชื้อ แพทย์อาจพิจารณาเย็บแผลกลับไป หรือถ้าแผลเริ่มใกล้ติดกันดีแล้วก็อาจรอให้สมานกันเอง การไอมากอาจเพิ่มความดันในช่องท้องทำให้มีลำไส้โผล่ออกมาได้ ในกรณีนี้ควรกลับไปพบแพทย์ก่อน หากเป็นแผลขนาดใหญ่มีลำไส้โผล่ อาจจะต้องเย็บปิดแผลเพื่อป้องกันการติดเชื้อในลำไส้เพิ่มเติม แนะนำพบแพทย์เพื่อดูลักษณะแผลอีกครั้งค่ะ